Nariadenie Komisie (ES) č. 742/2003
z 28. apríla 2003,
ktorým sa sedemnástykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 z 27. mája 2002, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením (ES) č. 561/2003, [2] najmä na jeho článok 7 ods. 1 druhú zarážku,
keďže:
(1) Príloha II k nariadeniu (ES) č. 881/2002 uvádza zoznam príslušných orgánov, ktorým sa majú zasielať informácie a žiadosti týkajúce sa opatrení, ktoré ukladá toto nariadenie.
(2) Holandsko, Švédsko a Spojené kráľovstvo požiadali o zmenu a doplnenie údajov v adresách, ktoré sa týkajú ich príslušných orgánov a v dôsledku personálnych zmien sa musia zmeniť a doplniť údaje v adrese Komisie,
PRIJALA TOTO NARIADENIE:
Článok 1
Príloha II k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť v deň nasledujúci po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 28. apríla 2003